[{"text_idx": "#000001", "text": "Pu\u0308hapa\u0308eval, 24. aprillil toimuva Jazzkaare tasuta kontsertide pa\u0308eva vo\u0303tab Vabal Laval seekord kokku Marten Kuninga tribuut legendaarsele David Bowiele, kuid kevadva\u0308rskeid helisid vo\u0303ib tol pa\u0308eval kuulda varahommikust hiliso\u0303htuni. Lisaks saab dz\u030ca\u0308ssiplaatide turul ta\u0308iendust kodufonoteegile ja filmiso\u0303pru ro\u0303o\u0303mustavad muusikalised lu\u0308hifilmid."}, {"text_idx": "#000003", "text": "Jazzkaare kunstilise juhi Anne Ermi so\u0303nul on heaks traditsiooniks saanud Jazzkaare tasuta pa\u0308eva programm sel aastal oluliselt mahukam, et rohkem muusikaso\u0303pru headest elamustest osa saaksid. \u201eKavast leiab nii a\u0308gedaid pereduosid kui po\u0303nevaid improkoosseise, nooruslikku energiat ja rahulikumaid helimo\u0303tisklusi ning pa\u0308ris uusi projekte,\u201d selgitab ta."}, {"text_idx": "#000004", "text": "Varahommik algab linnulauluekskursiooniga, mis sel korral viib huvilised koos Peep Veedlaga Kopli radadele ra\u0308ndama. Seeja\u0308rel tasub tagasi Telliskivisse jalutada \u2013 hommikuses joogatunnis a\u0308rkavad nii keha kui meel. Peredele on pa\u0308eva jooksul mitmeid po\u0303nevaid u\u0308histegevusi \u2013 hommikune multifilmide programm, dz\u030ca\u0308sstantsu to\u0308o\u0308tuba koos elava muusikaga, dz\u030ca\u0308ssimaal koos kunstnik Ka\u0308rt Hammeriga ja grafitiaktsioon ootavad suuri ja va\u0308ikseid kaasa elama."}, {"text_idx": "#000006", "text": "Esmakordselt toimuvad kontserdid ka suures reisibussis, mis selleks pa\u0308evaks kontserdikohaks transformeerub \u2013 muusikabussi programmi kureerib saksofonist Lauri Kadalipp. Pa\u0308eva suurim kontsert teeb kummarduse David Bowiele, mil Vaba Lava lavalauad vallutavad Marten Kuningas & Miljardid, et ka\u0308ia la\u0308bi ko\u0303ik olulisemad etapid legendi loomingus."}, {"text_idx": "#000007", "text": "Tutvu tasuta kontsertide pa\u0308eva programmiga siin."}, {"text_idx": "#000008", "text": "Something happened on the day he died... Mida saab veel o\u0308elda, kui na\u0308dalaga jo\u0303uti (siiralt ja parimas tahtmises) la\u0308bi lausuda ko\u0303ik klis\u030ceed? Ehk praegu ei saagi muud?"}, {"text_idx": "#000009", "text": "Kaheku\u0308mne seitsmes Jazzkaar ro\u0303o\u0303mustab huvilisi 22. aprillist kuni 1. maini, vallutades seekord Vaba Lava ning Punase Maja Telliskivi Loomelinnakus. Lisaks jo\u0303uab Jazzkaar n-o\u0308 koju ka\u0308tte ka viljandlaste ning tartlaste juurde, sest neiski linnades toimuvad paralleelsed minifestivalid."}, {"text_idx": "#000010", "text": "Stoner-muusika festival Aprillikivi ta\u0308histab 22.\u201323. aprillil Genialistide klubis oma esimest pooljuubelit, lubades torti ja ku\u0308u\u0308nlaid, aga mo\u0303istagi \u2013 ja peamiselt! \u2013 ka pidu ja muusikat."}]